[{"text_idx": "#000000", "text": "Pa\u0308ev, mil Facebooki meeldimised ei loe"}, {"text_idx": "#000001", "text": "Statistilisest vaatevinklist vaadatuna vo\u0303iks kaheksaku\u0308mnendate teise poole beebibuumi ajal vo\u0303i hiljem su\u0308ndinud ja ta\u0308naseks ta\u0308iskasvanuikka sirgunud noorte suurem valimisaktiivsus tuua endaga kaasa nii mo\u0303negi ma\u0308rgatava muutuse Eesti u\u0308hiskonnas."}, {"text_idx": "#000003", "text": "Just nii toimis ka u\u0308ks minu poliitikaga u\u0308sna ha\u0308sti kursis olev so\u0303ber enne eelmisi kohalike omavalitsuste valimisi, teatades Facebookis, et rikub valimistel sedeli, sest tema arvates ei ole valida kedagi, kes midagi muudaks. Mul ei ole soovi sellele mingeid hinnanguid anda. Pigem vo\u0303iksime enne Riigikogu valimisi endalt ku\u0308sida, kas ja kui palju meie, vabas u\u0308hiskonnas kasvanud generatsioon, saame mo\u0303jutada va\u0308ikese Eesti suurt poliitikat?"}, {"text_idx": "#000004", "text": "Kui parteisse kuulumine kriteeriumiks vo\u0303tta, ei meenu mulle paraku u\u0308htegi so\u0303pra, kelle puhul ma teaksin, et ta kuulub mo\u0303nda erakonda. See-eest tean ku\u0308mneid ja ku\u0308mneid noori, kes u\u0308ritavad midagi korda saata, kuuludes mo\u0303nda MTU\u0308sse vo\u0303i luues ise mo\u0303ne uue algatuse. Puudutagu see kultuuri edendamist vo\u0303i tervislikemate eluviiside propageerimist, tunnetan, et kaheku\u0308mnendates eluaastates eestlased vo\u0303tavad palju julgemalt midagi iseseisvalt ette, selmet pu\u0308u\u0308da muuta oma riiki mo\u0303nda erakonda kuuluvuse kaudu. Ei tahaks uskuda, et minu so\u0303brad ei ole juhtunud veetma piisavalt aega kaubanduskeskustes, kus paljud erakonnad endale uusi toetajaid ja liikmeid va\u0308rbavad. Pigem vo\u0303iks ja\u0308reldada, et meie generatsiooni ei to\u0303mba suhteliselt ja\u0308iga hierarhilise struktuuriga u\u0308les ehitatud erakonnad, kus va\u0308a\u0308rtusu\u0308hikuks on pigem lojaalsus kui julgus oma arvamusi ja ka eriarvamusi va\u0308ljendada."}, {"text_idx": "#000006", "text": "Oled tu\u0308dinenud minu pessimismist? Hea ku\u0308ll, keerame siis mu\u0308ndi teistpidi ja vaatame, mida vo\u0303ib u\u0308ks ha\u0308a\u0308l reaalselt muuta. Tegelikult ei olegi realistlik va\u0308ita, et u\u0308ks ha\u0308a\u0308l peaks ja\u0308a\u0308ma kaalukeeleks u\u0308leriiklikel Riigikogu valimistel, aga mis siis, kui selleks ja\u0308a\u0308b na\u0308iteks u\u0308he maakonna elanike valimiska\u0308itumine vo\u0303i kaks Tallinna linnaosa, kus otsustatakse kogu riigi valimistulemus?"}, {"text_idx": "#000009", "text": "Ku\u0308simus on ikkagi selles, milleks seda teha? Mis oleks teistmoodi Riigikogus, mida valiksid na\u0308iteks ainult alla 30-aastased? A\u0308rge saage minust valesti aru, ma ei taha vanemaid po\u0303lvkondi valimiskasti juurest a\u0308ra ajada, aga tahan kujutleda, kuidas erineks noorte eestlaste kujundatud Eesti poliitikamaastik sellest Eesti poliitikast, mis meil juba olemas on."}, {"text_idx": "#000010", "text": "Naised \u2013 rohkem kui pooled Eesti valijatest on naised. Millegipa\u0308rast ei ole meie poliitilised erakonnad neist kuigi palju lugu pidanud. Eelmises valitsuses oli neid u\u0308ksainus. Riigikogus umbes viiendik. Miks nii va\u0308he? Lu\u0308hidalt vo\u0303iks o\u0308elda, et kui erakonnad naisi valimistel kandidaatidena u\u0308les ei sea, siis ei saa neid ka valida. Sellise ja\u0308relduse vo\u0303ib teha, vo\u0303rreldes Eesti ja Rootsi parlamenti. 2008. aasta seisuga oli Riigikogus naiste osakaal 20,8% ja Riksdagis 46,4%; 2008. aastale eelnenud u\u0308ldvalimistel oli neid kandidaatide seas vastavalt 27,1% ja 43%(2) (siin arvestatakse u\u0308ldnimekirja, Eesti puhul vo\u0303is nimekirjade esiots olla nutusem). Ei pea olema matemaatikageenius, et seost na\u0308ha. Veel eelmistel Riigikogu valimistel seadis u\u0308ks parlamendierakond oma u\u0308leriigilises nimekirjas TOP20 kandidaadi seas u\u0308les kaks naist! Olles kasvanud u\u0308les mo\u0303tteviisiga, et naistel ja meestel, erinevad vo\u0303i mitte, peavad olema samad o\u0303igused, ei tuleks mulle mo\u0303ttessegi, et vo\u0303iksin valida sellise erakonna, kus naistel praktiliselt ei ole kohta. Lisaks vo\u0303ib naiste puudumisel olla mo\u0303ju ka erakonna suhtumisele mo\u0303ningatesse sotsiaalteemadesse. Mo\u0303ned eelnevalt silmas peetud erakonna meespoliitikud kogusid ta\u0308helepanu oma a\u0308a\u0308rmiselt huvitavate seisukohtadega kooseluseaduse teemal. Kuigi erinevus ju rikastab (ka arvamuste puhul), jo\u0303uame to\u0303elise vo\u0303rdo\u0303iguslikkuseni alles siis, kui ka Eesti naispoliitikud tohivad endale niivo\u0303rd puudulike teadmiste po\u0303hjal tehtud so\u0303navo\u0303tte lubada ning nad pa\u0308rast seda ka Riigikokku tagasi valitakse."}, {"text_idx": "#000011", "text": "Teine temaatika on poliitikute omavaheline suhtlemisviis, millega osatakse meile tihti u\u0308llatusi pakkuda. Eelko\u0303ige pean silmas just ga\u0308ngstara\u0308ppari stiilis vaidlemist, mille ka\u0308igus tuleb oma poliitiline vastane a\u0308a\u0308rmiselt suure po\u0303hjalikkusega maatasa teha. Eredalt ja\u0308a\u0308vad meelde hetked, mil avalikkuse reaktsiooni peale ja\u0308rgneb vastavate isikute kehakeelt ja\u0308lgides reageering \u201etean ku\u0308ll, et see on selline halb harjumus mul, aga oops, I did it again\u201d. Kuigi ka suure suuga poliitikutel on austajaid igast vanusegrupist, siis ma ei usu, et ta\u0308nases Eesti koolisu\u0308steemis oleksid o\u0303petajad, kes oma o\u0303pilastele regulaarselt teatavad, et \u201esa oled loll, istu, ole vait\u201d, just ko\u0303ige populaarsemad. Seega vo\u0303iks arvata, et ka suhtlemisoskust vo\u0303iksid 20ndates eluaastates eestlased mo\u0303nevo\u0303rra olulisemaks pidada kui nende vanemad."}, {"text_idx": "#000012", "text": "Siis ja\u0308a\u0308vad alles veel n-o\u0308 u\u0308hemeheba\u0308ndid \u2013 erakonnad, mis po\u0303hinevad u\u0308hel karismaatilisel isikul, kellelt oodatakse ko\u0303igi maailma probleemide lahendamist. Siin vo\u0303ib ehk taas kord otsida po\u0303hjuseid no\u0303ukogudeaegsest haridussu\u0308steemist, kus ei eksisteerinud sellist formaati nagu meeskonnato\u0308o\u0308 \u2013 va\u0308hemasti sellisel kujul, mida me ta\u0308napa\u0308eval tunneme. Ehk vo\u0303iks just selle formaadi puudumisest otsida po\u0303hjuseid, miks mo\u0303ned erakonnad lihtsalt ei suuda muutuda reaalselt toimivaks meeskonnaks, vaid ja\u0308a\u0308vad vo\u0303imupu\u0308ramiidiks, mille poliitikuid eristatakse lojaalsusastme, mitte vaadete poolest. Tahaksin uskuda, et mida noorem on eestlane, seda va\u0308hem on tal usku sellise juhtimismudeli efektiivsusse."}, {"text_idx": "#000013", "text": "Jo\u0303udsid minu lahmimise sirvimisega u\u0308hele poole? Tubli. Logi nu\u0308u\u0308d Facebookist va\u0308lja ja tee midagi kasulikku. Mine otsi mo\u0303ned suurepa\u0308rased valimiskandidaadid ja a\u0308ra karda valida ning olla teadlikum ja no\u0303udlikum meie poliitikute suhtes. Eesti poliitikamaastik on kahtlemata ebata\u0308iuslik, kuid see ebata\u0308iuslikkus vo\u0303imaldab meil, vabal maal u\u0308leskasvanutel, seda ka paremaks muuta. Po\u0303hiline erinevus meie ning meie vanemate ja vanavanemate maailmavaadete vahel on see, et nad kasvasid u\u0308les u\u0308hiskonnas, kus vabasid valimisi ei toimunud. Seega ei olnud ka niivo\u0303rd vaba mo\u0303ttevahetust nagu ta\u0308na sotsiaalmeedias vo\u0303i nagu Mu\u0308u\u0308rileht mulle siinkohal vo\u0303imaldanud on."}]